钦定古今图书集成/历象汇编/岁功典/第052卷 > 端午竞渡櫂歌十首 黄公绍
## 钦定古今图书集成/历象汇编/岁功典/第052卷 > 端午竞渡櫂歌十首 黄公绍

《望湖天》，望湖天，绿杨深处鼓鼘鼘。好是年年二三月，
湖边日日看划船。

𩰚轻桡，𩰚轻桡。雪中花卷櫂声遥。天与玻璃三万顷，
尽教看得几吴。
《看龙舟》，看龙舟，两堤未𩰚水悠悠。一片笙歌催闹晚，
忽然鼓櫂起中流。

《贺灵鼍》。贺灵鼍。几多翠舞与珠歌。看到日斜犹未足，
涌金门外涌金波。

《马如龙》，马如龙，飞过苏堤𩰚健风。柳下系船青作缆，
湖边荐酒碧为筒。

《绣周张》，绣周张，楼台帘幕絮高扬。谁赋珠宫并贝阙，
怀王去后去沉湘。

櫂如飞，櫂如飞，水中万鼓起潜螭。最是玉莲堂上好，
跃来夺锦看吴儿。

建云斿。建云斿。土风到处总相犹。朝了霍山朝岳帝，
十分打扮是《杭州》。

蹋青青。蹋青青。西泠桥畔草连汀。扑得龙船儿一对，
画阑倚遍看游人。

月明中。月明中。满湖春水望难穷。欲学《楚歌》歌不得，
一场离恨两眉峰。